
ROMÂNIA
JUDEŢUL VRANCEA

CONSILIUL LOCAL

AL MUNICIPIULUI FOCSANI
HOTĂRÂRE
            Privind iniţierea şi desfăşurarea unei campanii
pentru implicarea activă a cetăţenilor în respectarea legilor privind păstrarea curățeniei pe raza Municipiului Focşani
       Consiliul local al Municipiului Focșani, județul Vrancea, întrunit în ședință ordinară, 
· analizând proiectul de hotărâre inițiat de Primarul Municipiului Focșani, raportul comun al Direcţiei Economice şi al Direcției relații interne și internaționale înregistrat la nr.24744/22.03.2018, prin care se propune iniţierea şi desfăşurarea unei campanii pentru implicarea activă a cetăţenilor în respectarea legilor privind păstrarea curățeniei pe raza Municipiului Focşani și avizul favorabil al comisiei de buget și administrație publică;
·  văzând Hotărârea Consiliului Local al Municipiului Focșani nr.25/2017 privind obligațiile și răspunderile instituțiilor publice, ale agenților economici, ale altor persoane juridice, precum și ale cetățenilor privind gospodărirea municipiului Focșani, cu modificările și completările ulterioare;

· văzând Hotărârea Consiliului Local al Municipiului Focsani 140/2010 pentru aprobarea Normelor ce specifică condițiile de creștere și îngrijire a animalelor domestice și de companie în Municipiul Focșani, cu modificările și completările ulterioare;

· în baza Legii nr. 349/2002 pentru prevenirea și combaterea efectelor consumului de produse din tutun, cu modificările și completările ulterioare;
· în baza art.36 alin (9) și în termeiul art.45 alin (2) lit. „a” din Legea administrației publice locale nr. 215/2001 republicată, cu modificările și completările ulterioare.
HOTĂRĂŞTE:
Art. 1. Se aprobă iniţierea şi desfăşurarea unei campanii pentru implicarea activă a cetăţenilor în respectarea legilor privind păstrarea curățeniei pe raza Municipiului Focşani.

          Art. 2. Se aprobă achiziționarea de materiale informative - 10.000 pungi de hârtie, în sumă de 1.500 lei, dimensiune A5, inscripționate, pentru strângerea  gunoaielor, mucurilor de țigări și a excrementelor animalelor de companie. Acestea vor fi înmânate contravenienților de către împuterniciții Primarului municipiului Focșani din cadrul  Poliției Locale a municipiului Focșani, o dată cu avertismentul emis în baza actului normativ respectiv.
        Art. 3. Suma necesară va fi cuprinsă ȋn bugetul local al Municipiului Focşani pe anul 2018, la capitolul bugetar „Cultură, recreere şi religie” (67.02), subcapitolul bugetar „Alte servicii în domeniul culturii, recreerii şi religiei” (67.02.50), articolul bugetar „Alte cheltuieli cu bunuri si servicii” (20.30.30).
      Art. 4. Prezenta hotărâre va fi comunicată, conform legii, de către Serviciul  administraţie publică locală, agricultura, Poliției Locale a Municipiului Focșani și Primarului Municipiului Focşani care va asigura executarea acesteia prin Direcția relații interne și internaționale și Direcția economică. 
  PREŞEDINTE DE ŞEDINŢĂ,

          Ionuț Mersoiu                                     
                 Contrasemnează,

                                                                             SECRETARUL MUNICIPIULUI 

                                                                                             FOCSANI,         
                                                                                     Corhană Eduard Marian 

